**Terenska nastava u Zagrebu**

Učenici 4.-ih razreda naša škole bili su na terenskoj nastavi u Zagrebu.

Najprije smo posjetili Zračnu luku Zagreb gdje smo razgledali unutrašnjost luke. Mini-autobusom obišli smo parkiralište zrakoplova i zrakoplovnu garažu te vidjeli zrakoplove kako slijeću, polijeću i uključuju propelere.

Potom smo posjetili Tehnički muzej i Planetarij. U Planetariju su se naše oči privikavale na mrak tako da mogu vidjeti umjetne zvijezde (Danicu, Sjevernjaču…) i druga nebeska tijela (Sunce, Mjesec, Veneru, Mars, Jupiter, Saturn…) o kojima nam je pričao kustos Muzeja. U Muzeju smo razgledali stari rudnik, stare automobile, tramvaje, zmajeve, zrakoplove, vlakove…

Prošetali smo centrom grada od Trga bana Josipa Jelačića do Markova trga, vidjeli crkvu sv. Marka i zgradu Hrvatskog sabora. Prošli smo kroz kamenita vrata, gdje građani pale svijeće u čast Majci Božjoj od Kameniti vrata – zaštitnici grada Zagreba.

Autobus nas je povezao do najvišeg vrha Medvednice – Sljemena gdje smo razgledali skijaške staze i ručali uz prekrasan pogled na naš glavni grad.

Na terenskoj nastavi ponovili smo gradivo iz prirode i društva i stekli nova znanja o Zagrebu kao hrvatskom gospodarskom i političkom središtu.

Ana Lucija Abramović, 4. a

Novinarska grupa